EPG ดีดบวก กูรูชี้ TJM ช่วยหนุนธุรกิจมากขึ้น-คาดกำไรปีนี้ทะลุ 100%
EPG ดีดบวก กูรูชี้ TJM ช่วยหนุนธุรกิจมากขึ้น-คาดกำไรปีนี้ทะลุ 100% ณ เวลา 10.54 น.อยู่ที่ 9.70 บาท บวก 0.10 หรือ 1.04% มูลค่าการซื้อขาย 29.92 ล้านบาท
4 มิ.ย. 2558

ผู้สื่อข่าวรายงานว่า ราคาหุ้น บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ณ เวลา 10.54 น.อยู่ที่ 9.70 บาท บวก 0.10 หรือ 1.04% มูลค่าการซื้อขาย 29.92 ล้านบาท ขณะที่ดัชนีหุ้นไทยโดยรวมลบ 0.33%
 
บล.เคทีบี(ประเทศไทย) ระบุในบทวิเคราะห์ (4 มิ.ย.)ว่า แนะนำ “ซื้อ” EPG ราคาเป้าหมาย 11.30 บาท/หุ้น โดยคาดว่าการซื้อกิจการ TJM ซึ่งเป็นร้านค้าจัดจำหน่ายผลิตภัณฑ์สำหรับรถ 4WD โดยมีสาขา 58 แห่งในออสเตรเลีย จะช่วยให้ ARK สามารถเข้าถึงช่องทางการจัดจำหน่ายที่ครอบคลุมทั่วออสเตรเลีย โดย ARK จะเข้าไปร่วมสนับสนุนในด้านการผลิตให้กับ TJM ในกลุ่มสินค้ารถกระบะและ SUV จะทำให้ TJM มีผลการดำเนินงานที่ดีขึ้นยอดขายดีขึ้นและ ARK ก็ได้ประโยชน์จากกำลังการผลิตที่มากขึ้นและอัตรากำไรที่ดีขึ้นจากการเข้าสู่ธุรกิจค้าปลีก
ขณะที่รายได้จะมาจาก 3 ธุรกิจหลักคือ AFC (ผลิตฉนวนยาง) ARK (อุปกรณ์ชิ้นส่วนตกแต่งรถกระบะ) และ EPP (บรรจุภัณฑ์พลาสติก) ส่งผลให้คาดว่ารายได้ในปีนี้เติบโต 22.9% และกำไรสุทธิโตขึ้น 108% อันเนื่องมาจากการเติบโตของยอดขายสินค้าที่มีอัตรากำไรสูงขึ้นจากเดิมมาก และต้นทุนเม็ดพลาสติกที่ลดลงจะเริ่มส่งดีกับบริษัทในปีนี้
พร้อมคาดการณ์กำไรสุทธิในปีนี้จะเพิ่มขึ้นขึ้นจากเดิมมากกว่า 100% เป็น 1,308 ล้านบาทเพิ่มขึ้น 108% จากช่วงเดียวกันของปีก่อน เนื่องจากเชื่อว่ารายได้จากการขายและอัตรากำไรจะปรับตัวดีขึ้นมากโดยเป็นผลมาจากธุรกิจชิ้นส่วนตกแต่งและอุปกรณ์รถยนต์ ซึ่งให้อัตรากำไรสูงโดยมีการพัฒนาร่วมกับผู้ผลิตรถยนต์ชั้นนำ(ODM) และขยายธุรกิจไปสู่ธุรกิจค้าปลีกชิ้นส่วนรถยนต์ อีกทั้งได้แรงหนุนจากต้นทุนเม็ดพลาสติกที่ลดลง